ועדת העבודה, הרווחה והבריאות, כנסת 15, פרוטוקול מספר 143, 2000-06-12 10:30

דוד טל: בוקר טוב, אני מתכבד לפתוח את ישיבת הוועדה.

דוד טל: על סדר היום: הצעת חוק ביטוח בריאות ממלכתי (תיקון מס' 11)(אברך כולל, בת זוגו וילדו), התש"ס-2000, של חבר-הכנסת אברהם רביץ.

דוד טל: חבר-הכנסת רביץ, בבקשה.

אברהם רביץ: הצעת החוק הזאת יותר קלה מהצעת החוק שלי שנדונה בישיבה הקודמת.

אברהם רביץ: כאן נפלה שגגה של המחוקק הקודם, והיועצת המשפטית של ועדת הכספים אמרה שיש לתקן זאת.

אברהם רביץ: מה קורה?

אברהם רביץ: ועדת הכספים החליטה - וזה נכנס לספר החוקים - שאברך שנמצא בקטגוריה של הקבוצה העניה ביותר שמקבלים דמוי הבטחת הכנסה - הקטגוריה הזאת מפוקחת על ידי משרד הדתות – דינו של אברך כזה לגבי תוספות התשלומים יהיה כמו אדם שמקבל הבטחת הכנסה.

אברהם רביץ: מי זכאי להיכנס לקטגוריה הזאת?

אברהם רביץ: אברך שיש לו לפחות 4 ילדים ואשה, מכיוון שזאת משפחה נצרכת ועניה.

אברהם רביץ: אנחנו, בתמימותנו, חשבנו שכאשר אנחנו מכניסים את המלה "גם אברכים", זה כולל את המשפחה, כי כל הרציונל הוא בגלל שיש לו משפחה.

אברהם רביץ: העובדה שהוא עצמו אברך לא מזכה אותו אלא בגלל שיש לו אשה וילדים.

אברהם רביץ: קופות חולים מסויימות, בסניפים מסויימים, נתנו שירות לבני משפחת האברך, כי פשוט הבינו שזאת הכוונה.

אברהם רביץ: היו קופות חולים שהתעקשו ואמרו לא, קיבלנו ייעוץ משפטי שזה לא כך.

אברהם רביץ: משרד הבריאות צעק חמס ואמר להן שזאת הכוונה, אבל החוק הוא יבש, ולכן, לא נותר לנו אלא להביא את התיקון הזה ולכתוב במפורש את הדבר המובן מאליו: בת זוגו וילדיו.

אברהם רביץ: זה כל התיקון, ובא לציון גואל.

דוד טל: ילדיו או ילדו?

מיכל עבאדי: ילדו, זה יחיד לרבות רבים.

דוד טל: רבותי, למי מהנוכחים יש השגות?

דוד טל: משרד הבריאות?

מיכל עבאדי: מדובר בתיקון בעיית התאמה בחקיקה, ומלכתחילה זאת היתה הכוונה.

מיכל עבאדי: לכן, אין לנו השגות ואנחנו תומכים בהצעת החוק.

דוד טל: ביטוח לאומי?

דוד טל: ג'ודי וסרמן: גם לנו אין השגות.

דוד טל: אוצר?

קריאה: נכון.

דוד טל: חזי כאלו מקופת חולים כללית, בבקשה.

חזי כאלו: לפי האומדן שלנו מדובר ב-10 אלפים איש, כולל בני המשפחה מדרגה ראשונה.

חזי כאלו: העלות, לפי הערכתנו היא כמיליון וחצי שקל לכל הקופות, מתוך זה, לקופת חולים כללית, משהו כמו 300 אלף שקל בשנה.

חזי כאלו: כרגע, בני המשפחה לא מופיעים בקובץ הפטורים שלנו, מופיע רק האברך, וגם הוא לא בשמו.

חזי כאלו: רק לאחרונה, אחרי סיפור ארוך ובהתערבות סמנכ"ל משרד הבריאות, הכניסו לתוך קובץ הפטורים את האברכים, למרות שהדבר הזה מתגלגל כבר חודשים רבים.

חזי כאלו: כפי שאמרתי, הכנסנו אותם אבל אנחנו לא יודעים אותם שמית.

חזי כאלו: לכן אנחנו לא יכולים ל- - - כי היה לנו כבר איזה שהוא סדר של 2,000 אנשים שנמצאים אצלנו, רק האברכים, בלי בני המשפחה שלהם, שנמצאים בקובץ אבל אנחנו לא מזהים אותם כי הם בתוך חבילת הפטורים של ביטוח לאומי.

דוד טל: תודה.

דוד טל: יהודה עליאש מקופת חולים מאוחדת, בבקשה.

יהודה עליאש: אנחנו תומכים בתיקון החוק.

יהודה עליאש: גם אנחנו נוהגים לפטור את בני המשפחה, למרות שהחוק לא נותן לנו ותוך ידיעה שזה גורם לנו נזק של כ-700 עד 800 אלף שקל בשנה.

אברהם רביץ: כי אצלכם יש הרבה אברכים מה שאין בקופות אחרות.

אברהם רביץ: הם אוהבים אתכם, לכן אתם אוהבים אותם.

יהודה עליאש: יש לנו חסרון הכנסה של 700 עד 800 אלף שקל בשנה, וזה מתוך ידיעה שזה מחיר אי-הגבייה.

יהודה עליאש: היו"ר דוד טל: הרב רביץ, סברתי שזה יהיה יותר כבד מהקודם, ואדוני צדק, זה יותר קל מהקודם, אבל אני צריך להזכיר לפרוטוקול שיש הסתייגויות לחבר-הכנסת הרב פרוש ולחבר-הכנסת דוד טל, יושב ראש הוועדה.

אברהם רביץ: אני מנחש שזה בשביל לדבר.

אברהם רביץ: אז תוסיפי גם את ההסתייגות שלי.

דוד טל: ואשר על כן אנחנו מאשרים את הצעת החוק להכנתה לקריאה שניה ולקריאה שלישית.

דוד טל: תודה רבה רבותי, הישיבה נעולה.